Урысейм и чемпионатым ирагъэблагъэ
Кикбоксинг

 Мэзкуу къалэм щекIуэкIащ кикбоксингымкIэ къалащхьэм и чемпионат зэIуха. Зэхьэзэхуэм щызэуа спортсмен 410-м яхэтащ Къэбэрдей-Балъкъэрым щыщ Бахъсэн Рэмэзан.
Щыбэна гупым хьэрхуэрэгъу къыщыхуэхъуахэр зэIущIэхэм хухаха зэманыр и кIэм нэмысу щыхигъащIэурэ, ди лъэпкъэгъур чемпион хъуащ. Иджы Бахъсэным Iэмал къыхукъуэкIащ мэлыжьыхьым и 23-28-хэм Самарэ къалэ щызэхэтыну Урысейм и чемпионатым зыкъыщигъэлъэгъуэну. Абы кърикIуахэм япкъ иткIэ мы гъэм и фокIадэм Босниемрэ Герцоговинэмрэ щекIуэкIыну дунейпсо чемпионатым кIуэну ди къэралым и командэ къыхэхар зэхагъэувэнущ.
Бахъсэн Рэмэзан зыщегъасэ КъБР-м СпортымкIэ и министерствэм мыолимп спорт лIэужьыгъуэхэмкIэ и спорт школым. Тренерыр Къудей ­Алимщ.
ЖЫЛАСЭ Замир.
